Fyrirtækjum í skattsvikum verði lokað
Það er nauðsynlegt að geta lokað fyrirtækjum samdægurs þegar þau hafa ekki verið að skila vörslusköttum, skattsvik eiga sér stað og eru auðsæ. Þetta segir Tryggvi Marteinsson, starfsmaður Eflingar sem hefur tekið þátt í átaki Ríkisskattstjóra, ASÍ og SA á undanförnum vikum.
Tryggvi segir á heimasíðu Eflingar að nú síðast hafi verið farið á veitingastaði í miðbæ Reykjavíkur í eftirlitsferð. Það sé alveg ljóst að hér sé á ferðinni þarft framtak til að hér geti þróast heilbrigðara atvinnulíf.
Ríkisskattstjóri, Alþýðusambandið og Samtök atvinnulífsins manna eftirlitsteymi sem hefur verið starfandi um nokkurra mánaða skeið. Hópurinn fer útá vinnustaðina án þess að gera boð á undan sér.
Í þessum eftirlitsferðum  athugar starfsmaður RSK tekjuskráningu dagsins en einnig eru starfsmenn á viðkomandi vinnustað skráðir í gagnagrunn sem RSK og Vinnumálastofnun hafa aðgang að ásamt eftirlitsaðilum.
Ef fyrirtæki er ekki að skila staðgreiðslu af starfsmanni sést það í þessum eftirlitsferðum. Ef starfsmaður er t.d. skráður atvinnulaus en er í vinnu á sama tíma kemur það einnig í ljós.
Tryggvi segir að enginn vafi sé á að starfið hafi  þegar skilað miklum árangri. Nauðsynlegt sé að breyta lögum svo RSK geti t.d. lokað fyrirtæki samdægurs þar sem ekki sé verið að skila vörslusköttum, skattsvik eiga sér stað og eru auðsæ. Í slíkum tilvikum eigi ekki að þurfa að bíða eftir því mánuðum saman að kerfið virki. Svipuð úrræði og lögreglan hefur t.d. þegar hún sviptir menn ökuleyfi á staðnum.
Efling
Það er nauðsynlegt að geta lokað fyrirtækjum samdægurs þegar þau hafa ekki verið að skila vörslusköttum, skattsvik eiga sér stað og eru auðsæ.
Þetta segir Tryggvi Marteinsson, starfsmaður Eflingar sem hefur tekið þátt í átaki Ríkisskattstjóra, ASÍ og SA á undanförnum vikum.
Ríkisskattstjóri, Alþýðusambandið og Samtök atvinnulífsins manna eftirlitsteymi sem hefur verið starfandi um nokkurra mánaða skeið.
Hópurinn fer útá vinnustaðina án þess að gera boð á undan sér.
Ef fyrirtæki er ekki að skila staðgreiðslu af starfsmanni sést það í þessum eftirlitsferðum.
Tryggvi segir að enginn vafi sé á að starfið hafi  þegar skilað miklum árangri.